**СЪОБЩЕНИЕ ЗА ПОВЕРИТЕЛНОСТ НА ЛИЧНИТЕ ДАННИ**

НА КАНДИДАТИТЕ ЗА РАБОТА

1. **Данни за администратора и за контакт с него.**

**ОБЩИНА** Криводол, ЕИК по БУЛСТАТ 000193282, с адрес: гр.Криводол , ул. „Освобождение.“ №.13, интернет адрес: .www.krivodol.com, тел. 091172445. електронна поща: [krivodol@dir.bg](mailto:krivodol@dir.bg) е администратор на личните данни на лицата, които кандидатстват за заемане на свободните работни места в общинската администрация.

1. **Данни за контакт с длъжностното лице по защита на данните.**

По всички въпроси свързани с обработването на Вашите лични данни и с упражняването на права, Вие може да се обърнете към определеното от община Криводол длъжностното лице по защита на данните, по Ваш избор, на някой от посочените данни за контакт: телефон: 0879396953, електронен адрес за кореспонденция: [m.petrovakrivodol@abv.bg](mailto:m.petrovakrivodol@abv.bg) .

За да упражните Вашите права, свързани с тази обработка на данни, Вие може да подадете своите искания, по Ваш избор по някой от посочените начини:

- Като изпратите своето искане за упражняване на права на хартиен носител на

адрес: гр.Криводол, ул. „.Освобождение“ №13;

- Като подадете лично своето искане за упражняване на права на адрес: гр. .Криводол, ул. „.Освобождение“ №13;

- Като изпратите своето искане за упражняване на права по факс: 091172369 или на следния адрес на електронна поща: [m.petrovakrivodol@abv.bg](mailto:m.petrovakrivodol@abv.bg).

Образец на искане за упражняване на права, съгласно настоящото Съобщение за поверителност можете да намерите на следният електронен адрес: [www.krivodol.com](http://www.krivodol.com) ;

Като администратор на лични данни, община Криводол . прилага принципите за обработване на лични данни и чрез настоящото Съобщение за поверителност предоставя информация и условия за упражняването на правата на субектите на данни, съгласно чл.13 и чл.14 от Общия Регламент относно защита на данните.

## **Обхват на съобщението за поверителност.**

Настоящото Съобщение за поверителност се прилага по отношение на цялата информация, съдържаща лични данни на кандидатите за свободните позиции, обявени от община Криводол, кметствата и кметските наместничества на територията на община Криводол. Информацията може да се съдържа, както в документи на хартиен носител, така и в електронни документи без оглед на носителя, на който се съхраняват и без значение дали са подписани с квалифициран електронен подпис или не.

Съобщението за поверителност може да се актуализира периодично. При актуализация, адресатите му ще бъдат уведомявани своевременно.

## **Цел на съобщението за поверителност.**

Това съобщение за поверителност обяснява как община Криводол събира и използва личните данни на кандидатите за работа , целите на обработката на данните, правното основание за тази обработка и условията, при които данните ще бъдат защитени, споделяни и съхранявани.

Документът е достъпен на определените места за представяне на изискуемите документи за кандидатстване.

## **Адресати на съобщението за поверителност /За кого е предназначено/.**

Адресатите на настоящия документ са лицата, кандидатстващи за работа в община Криводол, кметствата и кметските наместничества на територията на община .Криводол.

## **Категории лични данни, които се обработват от община Криводол.**

За извършването на подбора на служителите е необходимо обработването на информацията, която те предоставят при кандидатстване за работа. Тази информация може да включва:

* **Снимка** – включването на снимка към автобиографията е изцяло по преценка на кандидатстващия. Предоставените снимки не се обработват чрез технологии за лицево разпознаване;
* **Данни, съдържащи се в автобиографията** – имена, имейл, адрес за кореспонденция, телефон, гражданство, дата на раждане, пол, местоживеене; образование и квалификации; професионален опит и информация за заемани длъжности; умения; владеене на езици; притежаване на свидетелство за управление на МПС и друга допълнителна информация, предоставена от кандидата.
* **Данни, съдържащи се в мотивационното писмо** – при кандидатстване за определени позиции, може де необходимо представянето на мотивационно писмо. То може да съдържа лични данни по преценка на кандидата.
* **Данни, съдържащи се в свидетелството за съдимост** – свидетелство за съдимост се изисква само в случаите, предвидени в закон.
* **Данни, създадени в процеса на подбор** – процесът на подбор включва преценка за това дали лицето е подходящо за конкретната позиция. При извършване на преценката, могат да бъдат създадени данни, които се отнасят за лицето, напр. резултат от тест за преценка на квалификацията им.

За извършване на процеса на подбор на кадри, не са ни необходими чувствителни лични данни, нито данни относно присъди и наказания.

Предоставянето на личните данни е доброволно, но ако не бъде предоставена необходимата информация, кандидатура на лицето няма да бъде разглеждана. В някои случаи предоставянето на тези данни е необходимо за сключване на трудов или друг договор или за спазване на приложимото право. Отказът да се предостави информация може да доведе до невъзможност за сключване на договор или до неизпълнение на законови задължения.

# Правно основание на обработката на личните данни.

Обработка на лични данни се извършва само при наличие на законово основание за тази обработка. Личните данни за кандидатите се обработват на основание изпълнение на законови задължения.

# Цели, за които се обработват данните.

Община Криводол може да обработва лични данни за целите на подбора на служители. Това включва обработката на личните данни, за да:

* бъдат оценени кандидатурите за работа и за да се вземе решение за назначаване;
* бъде проверена на предоставената информация;
* извършване на взаимодействие с кандидата във връзка с процеса по подбор.

Цялата представена информация ще се съхранява като част от трудовото досие на одобрените кандидати.

Община Криводол може да обработва личните ви данни за целите на установяването, упражняването и защитата на потенциални правни искове.

Община Криводол обработва личните данни само за целта, за която те са събрани и не ги използва повторно за несъвместими цели.

# Източници на лични данни*.*

Основно обработваните лични данни, се предоставят от кандидатите по време на кандидатстването за работа. В ограничени случаи, информация може да бъде получена от трети страни, например от лицата за контакт във връзка с представените референции или да бъде взета предвид публично достъпна информация за кандидата.

# Съхранение на личните данни.

Личните данни се пазят толкова дълго време, колкото е необходимо, за да се постигне целта, за която са събрани, включително за спазване на определения законов срок. Личните данни се обработват за срок от 6 месеца след приключване на процедурата по подбор и 1 година след изтичане на срока на обжалване на конкурса, освен ако специален закон предвижда по – дълъг срок или кандидатът не е дал изрично съгласие за това. Оригиналните документи или нотариално заверени копия на документи, които удостоверяват физическа и психическа годност на кандидата, необходимата квалификационна степен и стаж за заеманата длъжност, се връщат на субекта на данни в 6 месечен срок от приключване на процедурата за подбор или конкурса.

# Предаване на лични данни.

За целите, изброени по-горе, община Криводол разкрива лични данни на трети страни и получатели само ако те имат законово основание да ги получат. Освен това данни може да бъдат предоставени на компетентните държавни органи, когато е налице такова задължение.

Община Криводол не обработва и не предоставя личните данни на кандидатите за работа извън Европейското икономическо пространство или на международни организации.

# Автоматизирано вземане на решения и профилиране.

Община Криводол не използва данните, обработвани във връзка с подбор на служителите за автоматизирано вземане на решения посредством компютърни алгоритми, заменящи човешката преценка, включително чрез извършване на профилиране.

# Сигурност на личните данни.

Община Криводол предприема физически, технически и организационни мерки за сигурност, предназначени да защитят личните данни от загуба, злоупотреба, промяна, унищожаване или повреда, съгласно изискванията на европейското и националното законодателство. Осигурените мерки са описани в Технически и организационни мерки за защита на личните данни.

Община Криводол е приела и прилага Процедура за действие при нарушаване на сигурността на личните данни, която спазва стриктно в случай на необходимост.

Субектите на данните имат важна роля в защитата на сигурността на личните данни и е необходимо внимание при разкриване на личните данни пред трети страни и при определяне на защитата на комуникационните им устройствата.

# Права на субектите на данни.

При обработката на лични данни във връзка с подбора на служителите Община Криводол добросъвестно прилага законоустановените правила за упражняване правата на субектите на данни. За тази цел Община Криводол е приела и прилага Процедура за упражняване на права на субектите на данни. По отношение на извършваните процеси на обработка на личните данни, физическите лица имат възможност да реализират следните свои права:

* *право на достъп до личните данни*, които се обработват от администратора;
* *право на коригиране*, когато личните данни са непълни или неточни;
* *право на изтриване* /“право да бъдеш забравен“/, което е приложимо само в следните случаи: личните данни повече не са необходими за целите, за които са обработвани, личните данни са обработвани незаконосъобразно или с отпаднало правно основание, изтриването е необходимо за спазването на правно задължение по правото на Съюза или правото на държава членка, което се прилага спрямо администратора, оттеглено съгласие и други;
* *право на ограничаване на обработката на личните данни* само до съхранение, когато: точността на личните данни е оспорена, обработката е незаконна, но субектът на данните възразява срещу изтриването на личните данни или за установяването, упражняването или защитата на правни претенции;

За упражняването на тези права, както и въпроси или притеснения относно обработката на Вашите личните данни, с изключение на правото на жалба, е необходимо да се свържете с Длъжностното лице по защита на данните по един от посочените по-горе начини за връзка, което ще Ви предостави подробна информация за процедурите за упражняване на права от субекта на данните.

Също така, в искането си за упражняване на права следва да посочите своите три имена и адрес, с цел идентифицирането Ви като субект на данните, като в случай на необходимост администрацията на община Криводол може да поиска допълнително данни, както и доказателства за самоличност. Посочете в какво се изразява Вашето искане. Посочете адреса за кореспонденция с Вас /физически адрес, електронен адрес/, съгласно предпочитаната форма за комуникация.

Отговор ще бъде предоставян при спазване на приложимите срокове – до 1 календарен месец от получаване на искането, като срокът може да бъде удължен с още два месеца, като се взема предвид сложността и броя на исканията. В случай на удължаване, се уведомява субектът на данните и се посочват причините, които налагат удължаването.

# Право на жалба до Комисията за защита на личните данни или до съда.

Ако считате, че обработката на лични данни във връзка с подбора на служители на Община Криводол е незаконосъобразна или нарушава правата Ви, Вие може да подадете жалба до Комисията за защита на личните данни, с адрес: гр. София 1592, бул. „Проф. Цветан Лазаров” № 2, с електронен адрес: [https://www.cpdp.bg/](https://www.cpdp.bg/)%20) или до съответния административен съд по общите правила за подсъдност.